Ek is ‘n groot voorstaander van fantasie – dis nou outydse fantasie van sprokies en stories met kabouters en feetjies (ja en hekse en trolle ook – ongelukkig) Die enigste wat nie vir my geloofwaardig is Hansie en Grietjie – ek kan nie glo dat ouers hulle gebroedseltjies sommer so in die bos sal kan laat nie. In my tuin is daar beslis glo ek feetjies en kabouters wat saans in die maanlig kom baljaar.
Ek het dus bewyse van die feetjies en kabouters in my tuin en het hulle een oggend op wasdag betrap het! Ek het die onderste foto vir ‘n opdrag gebruik.
Dit laat my dink aan die kraletjies wat ek saam met my ouma uitgesoek het om vir die feëtjies – wat die aand in die maanlig op die tafel gaan kom dans – uit te sit.
Jou feetjies het darem maar baie groot wasgoedpennetjies 😯 Ek was nou nog nie so gelukkig om myne in die tuin te sien nie, maar ek weet hulle is daar.
Ha-ha! Weet jy hoe het die tuinman vir ek en buurvrou gelag toe ons rondgekruip het vir die mushroomfoto?!?
Siestog… ek kan my voorstel, maar mense moet maar lag want dis elke sekonde en elk bietjie moeite werd. Ek het agter gekom mense is eers verbaas maar dan so behulpsaam dat mens eintlik skaam kry. Selfs Lina wat die slak aangedra het … jy kan nie dink hoeveel plesier sy uit die foto’s gekry het. Ek gaan sommer vir haar afdrukke maak.
In Swellendam is mos die Feëtjie plek, ‘n fees vir mens se verbeelding. Kinders loop op die punte van hulle tone deur die hele tuin en oral is daar tekens van lewe van feeëtjies, soos jou foto’s hierbo. Ek was al 2x daardeur en elke keer geniet ek myself ten volle.
My boet se dogter was so 4/5 toe ons die plek besoek het, sy het behoorlik op haar tone gestap om NIE die feetjies te steur nie. Ek dink hulle het ‘n uitstekende idee gevat en dit in ‘n besigheid omskep. Wonder of iemand nie die plek in Magoebaskloof al besoek het nie? Sodat ons darem kiekies kan sien??